თერჯოლის მუნიციპალიტეტის საკრებულოს
დადგენილება №2
2012 წლის 20 იანვარი
ქ. თერჯოლა
თერჯოლის მუნიციპალიტეტის ტერიტორიაზე სათამაშო ბიზნესის მოსაკრებლის შემოღების შესახებ

  ,,ადგილობრივი თვითმმართველობის შესახებ’’ საქართველოს ორგანული კანონის მე-16 მუხლის      მე-2 პუნქტის ,,ბ’’ ქვეპუნქტის, ,,ადგილობრივი მოსაკრებლების შესახებ’’ საქართველოს კანონის მე-3 მუხლისა და მე-5 მუხლის მე-4 პუნქტის, ,,სათამაშო ბიზნესის მოსაკრებლის შესახებ“, ,,მოსაკრებლების სისტემის საფუძვლების შესახებ’’ საქართველოს კანონებისა და ,,ნორმატიული აქტების შესახებ” საქართველოს კანონის 25-ე მუხლის შესაბამისად, თერჯოლის მუნიციპალიტეტის საკრებულომ დაადგინა:

მუხლი 1
 თერჯოლის მუნიციპალიტეტის ტერიტორიაზე შემოღებულ იქნეს ადგილობრივი მოსაკრებელი – სათამაშო ბიზნესის მოსაკრებელი.


მუხლი 2
 სათამაშო ბიზნესის მოსაკრებლის განაკვეთები დიფერენცირდეს სათამაშო ბიზნესის სახეობების მიხედვით და განისაზღვროს:

  1.
 სამორინეს თითოეულ სათამაშო მაგიდაზე – კვარტალში 15 000 ლარი;

  2.
 თითოეულ სათამაშო აპარატზე – კვარტალში 1500 ლარი;

  3. თითოეულ წამახალისებელ გათამაშებაზე – საპრიზო ფონდის 10%;

  4.
 სისტემურ-ელექრონული ფორმით მოწყობილ თამაშობაზე – კვარტალში 30 000 ლარი.

  5.
 ლატარიების მოწყობაზე – ლატარიების ბილეთების რეალიზაციიდან მიღებული ამონაგების არა უმეტეს 20%.

  6. აზარტული ან/და მომგებიანი თამაშობის ნებართვით ორგანიზებული ობიექტის გარეთ განთავსებული სისტემურ-ელექტრონული ფორმით მოწყობილი აზარტული ან/და მომგებიანი თამაშობის თითოეულ სალაროზე – კვარტალში 1000 ლარი.


მუხლი 3
ძალადაკარგულად გამოცხადდეს ,,სათამაშო ბიზნესის მოსაკრებლის შემოღების შესახებ’’ თერჯოლის მუნიციპალიტეტის საკრებულოს 2009 წლის 27 თებერვლის №8 დადგენილება (სახელმწიფო სარეგისტრაციო კოდი 210.070.000.35.126.005.494, 13 მარტი, 2009 წელი). 


მუხლი 4
დადგენილება ამოქმედდეს გამოქვეყნებისთანავე. 
საკრებულოს თავმჯდომარე ტ. ფანჩულიძე
2

